Wêreld se beste | Netwerk24
Wêreld se beste
Die Frank Pietersen-musieksentrum se gemengde koor is een van die vyf plaaslike kore wat aan die World Choir Games gaan deelneem.
Vyf plaaslike kore neem vanjaar van 4-14 Julie aan die tiende World Choir Games in Pretoria deel.
Die World Choir Games, wat deur die Interkultur-stigting aangebied word, vind vanjaar die eerste keer in Afrika plaas. Hierdie glansgeleentheid is geskep vir nieprofessionele kore van reg oor die hele wêreld om deel te neem en vind slegs elke tweede jaar plaas.
Vanjaar neem 46 lande met 300 kore en 16 000 deelnemers deel.
Die plaaslike kore wat hul slag gaan wys is die Frank Pietersen-musieksentrum se gemengde koor, Hugenote Hoërskool, Hoër Meisieskool La Rochelle, Hoër Jongenskool Paarl en die Winelands Kamerkoor.
Die kore vertrek Dinsdag 3 Julie na Pretoria en vir baie gaan dit ’n eerste vliegervaring wees.
Die openingseremonie van die World Choir Games word Woensdag 4 Julie om 19:30 op kykNET (kanaal 146) uitgesaai en beloof om asemrowend mooi te wees.
Grunewald moes Steyn so teen Kerk van Satan beskerm